16/06/2010 | Administración LocalMunicipal
Ponteceso
Secretaría
Aprobación das bases para crear unha bolsa de traballo para contratar, con carácter temporal, auxiliares de axuda no fogar

O Concello de Ponteceso precisa crear unha bolsa de traballo para contratar, con carácter temporal, auxiliares de axuda no fogar, para cubrir as necesidades do servizo. CONSIDERACIÓNS LEGAIS E TÉCNICAS - Artigos 23.2 e 103 da Constitución Española - Lei orgánica 3/2007, do 22 de marzo, para a igualdade efectiva de mulleres e homes - Lei 7/2007, do 12 de abril, do Estatuto básico do empregado público - Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia - Real decreto 364/1995, do 10 de marzo, polo que se aproba o Regulamento xeral de ingreso na Administración Xeral do Estado - Lei 7/1985, do 2 de abril, reguladora das bases do réxime local - Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local - Real decreto lexislativo 1/1995, do 24 de marzo, polo que se aproba o texto refundido do Estatuto dos traballadores - Real decreto 2720/1998, do 18 de decembro, de desenvolvemento dos contratos de duración determinada Son competente para resolver, de conformidade co artigo 21 da Lei 7/1985, do 2 de abril, reguladora das bases do réxime local. Por todo o anterior, RESOLVO: 1 Aprobar as bases para crear unha bolsa de traballo para contratar, con carácter temporal, auxiliares de axuda no fogar. As bases aparecen transcritas como anexo.2 Publicar as bases no BOP da Coruña.3 Darlle conta desta resolución ao Pleno na próxima sesión que celebre. O Concello de Ponteceso precisa crear unha bolsa de traballo para contratar auxiliares de axuda no fogar, con carácter temporal, para cubrir as necesidades que vaian xurdindo durante o exercicio 2010, con posibilidade de prorrogar esta bolsa para anos sucesivos mentres o concello non aprobe unha nova ou ata que estime necesario manter esta bolsa. Os/as aspirantes cubrirán os diferentes postos con contratos laborais de duración determinada e, de ser o caso, mediante o nomeamento de interino/a para os casos de cubrir prazas libres ou de substituír persoal laboral con reserva do posto de traballo, e as retribucións serán as previstas no orzamento municipal. Os/as aspirantes deberán reunir todos e cada un dos seguintes requisitos: a) Ser español/a ou nacional dun estado membro da Unión Europea. Tamén poderán participar outras persoas estranxeiras, sempre que teñan residencia legal en España e autorización para traballar que lle permita incorporarse inmediatamente ao posto de traballo b) Ter cumpridos os 16 anos de idade e non ter acadado a idade máxima de xubilación forzosa c) Estar en posesión do título de Educación Secundaria Obrigatoria, título de Graduado Escolar ou equivalente ou estar en condicións de obtelo á data de remate do pazo para presentar as instancias, ou outros superiores, e do Curso de atención sociosanitaria a persoas no fogar (600 horas). As persoas interesadas con titulacións obtidas no estranxeiro deberán estar en posesión da credencial do Ministerio de Educación que acredite que están homologadas. d) Permiso de conducir e coche propio e) Non ter sido separado mediante expediente disciplinario do servizo de calquera administración pública nin ter sido inhabilitado para desempeñar funcións públicas f) Non padecer enfermidade nin estar afectado por limitacións físicas ou psíquicas que sexan incompatibles co desempeño das correspondentes funcións g) Non ter antecedentes penais nin causas abertas por agresións a terceiras persoas, malos tratos, etc. h) Posuír a capacidade funcional para o desenvolvemento das tarefas habituais da categoría á que se aspira As persoas interesadas dirixirán a súa instancia ao alcalde do concello no pazo de 15 días naturais, contados a partir do seguinte ao da publicación desta convocatoria no BOP da provincia. A instancia estará acompañada de: - Fotocopia compulsada do DNI - Fotocopia compulsada do permiso de conducir - Fotocopia compulsada da titulación esixida para a praza - Certificado de empresa ou fotocopia compulsada dos contratos de traballo - Fotocopia compulsada dos certificados de asistencia aos cursos con especificación das materias tratadas e das horas - Fotocopia compulsada dos títulos - Informe orixinal da vida laboral Non se valorarán os documentos que non especifiquen as horas, o tipo de xornada ou outros conceptos necesarios para valoralos correctamente, así como os méritos que as persoas aleguen pero non xustifiquen debidamente na documentación que presenten. A listaxe provisional de persoas admitidas e excluídas sairá publicada no taboleiro de anuncios do concello, no prazo de dez días naturais, contados dende o seguinte ao do remate do prazo para presentar as instancias. As persoas interesadas poderán reclamar contra a listaxe de aspirantes admitidos/as e excluídos/as así como solicitar a corrección de erros materiais no prazo dos dez días hábiles seguintes á publicación. A listaxe elevarase a definitiva sen necesidade dunha nova publicación se as persoas interesadas non presentan ningunha reclamación. Serán excluídas das probas as persoas aspirantes que non corrixan no prazo sinalado a causa da súa exclusión ou que non aleguen que foron omitidas xustificando o seu dereito a ser incluídos na relación de persoas admitidas. O tribunal fará a selección mediante a valoración dos méritos alegados e a realización dun exercicio escrito de carácter obrigatorio que se terá en conta unicamente en caso de empate. O tribunal valorará os méritos de acordo cos seguintes parámetros: - Méritos profesionais: O tribunal considerará que son méritos profesionais a experiencia laboral debidamente acreditada ata un máximo de 4 puntos. Por mes completo ou a fracción superior a 15 días traballados na administración pública ou nunha empresa privada, en igual posto ou similar: 0,10 puntos - Formación académica: O tribunal non valorará a titulación académica esixida para acceder á praza. O tribunal valorará outras titulacións académicas complementarias e directamente relacionadas coa praza, a razón de 1,5 puntos por titulación académica, cun máximo de 3 puntos. - Formación: A puntuación total non excederá de 3 puntos. Asistencia a cursos de formación ou perfeccionamento organizados, impartidos ou homologados pola administración pública e/ou por organizacións sindicais, sempre que estean relacionados directamente co posto que se vai desempeñar. O tribunal valorará este apartado mediante a aplicación da seguinte fórmula: núm. de horas x 0,005 puntos. Proba selectiva: consistirá en contestar a un cuestionario de 10 preguntas en relación coas funcións que hai que desenvolver. Ese cuestionario estará composto por preguntas con respostas múltiples e só unha delas será a resposta correcta. O tempo máximo para realizar este exercicio serán de 30 minutos. O tribunal cualificará do seguinte xeito: as respostas acertadas valerán 1 punto. O tribunal valorará o resultado do exercicio de 0 a 10 puntos. O tribunal terá en conta a puntuación obtida na proba escrita, no caso de empate. O tribunal poderá establecer as probas que considere oportunas, no caso de continuar o empate, baseándose en criterios de capacidade. O tribunal que ten que cualificar os méritos e as probas realizadas estará constituído por un/ha presidente/a e catro vocais, un/ha dos/as cales actuará como secretario/a. Os/as membros do tribunal deberán absterse de intervir cando concorra neles algunha das circunstancias previstas no artigo 28 da Lei 30/1992. O tribunal publicará no taboleiro de anuncios do concello as cualificacións por orde de puntuación e elevará ao alcalde a proposta de contratación a favor do aspirante que acadara a máxima puntuación, unha vez cualificada a cualificación das persoas aspirantes. O tribunal queda facultado para resolver as dúbidas que se presenten e tomar os acordos necesarios para a boa orde das probas, en todo o que non estea previsto nas bases.8 Data, hora e lugar de realización das probas A data, a hora e o lugar de celebración das probas publicarase no taboleiro de anuncios do concello, xunto coa listaxe definitiva de persoas admitidas e a composición do tribunal, cunha antelación mínima de 10 días á celebración das probas. O tribunal, unha vez que remate o proceso, redactará a acta que deberán autorizar o/a presidente/a e o/a secretario/a coas súas sinaturas. O tribunal establecerá nesa acta a listaxe de persoas que aspiran ao posto e as súas correspondentes puntuacións e elevará a súa proposta ao alcalde. A proposta será publicada no taboleiro de anuncios do concello, constituíndo a relación preferente para cubrir posibles vacantes para os efectos de darlle resposta a posibles baixas, vacacións, renuncias, etc., entendendo que a orde de prelación da listaxe servirá de bolsa de traballo para efectuar novas contratacións nos supostos anteriormente mencionados durante o período de vixencia desta bolsa. A persoa candidata chamada pasará a ocupar o último posto, previa resolución do alcalde, se non aceptara a praza ofertada ou renunciara no transcurso do seu exercicio profesional durante o período de vixencia da bolsa. O sistema de convocatoria para cada contratación será o seguinte: tratarase de contactar coa persoa candidata, utilizando todos os medios facilitados, por esta orde: - Teléfono fixo - Teléfono móbil - Correo electrónico ou fax Tratarase de contactar coa seguinte persoa da lista e así sucesivamente ata cubrir as necesidades do Concello de Ponteceso. A persoa aspirante proposta deberá subscribir o correspondente contrato no prazo máximo dos 2 días seguintes ao da notificación. A administración requirira á seguinte persoa candidata de acordo coa puntuación que estableceu o tribunal, se non se puidera subscribir o contrato no prazo sinalado. Esta bolsa retroalimentarase dos/as traballadores/as que rematen o seu contrato de traballo como auxiliar de axuda no fogar durante a vixencia desta bolsa. Eses/as traballadores/as contarán cun prazo de 5 días hábiles para solicitar ser incluídos/as na bolsa e para presentar a documentación que acredite os seus méritos, xunto cun informe da traballadora social do concello sobre os servizos que prestaron, pasando a ocupar o primeiro posto en función da documentación que acheguen. Esta convocatoria réxese pola Lei 7/1985, do 2 de abril, reguladora das bases do réxime local, pola Lei 5/1997, do 22 de xullo, de administración local de Galicia, pola Lei 30/1984, do 2 de agosto, de medidas para a reforma da función pública, e pola Lei 7/2007, do 12 de abril, do Estatuto básico do empregado público. As persoas interesadas poderán impugnar a convocatoria, as súas bases e cantos actos administrativos se deriven dela e das actuacións do tribunal, nos casos e na forma establecida na Lei de réxime xurídico das administracións públicas e do procedemento administrativo común en vigor e na Lei reguladora da xurisdición contencioso-administrativa. Ponteceso, 3 de xuño de 2010 O alcalde José Luis Fondo Aguiar Dou fe. A secretaria Cristina Castro Fuentes